b'\n_START_ARTICLE_\nCivilization V: Brave New World\n_START_SECTION_\nTurizmas\n_START_PARAGRAPH_\nViena did\xc5\xbeiausi\xc5\xb3 naujovi\xc5\xb3 \xe2\x80\x93 archeologija bei turizmas. Archeologai yra labai pana\xc5\xa1\xc5\xabs \xc4\xaf darbininkus. Jie gali rasti archeologini\xc5\xb3 artefakt\xc5\xb3 ir paversti juos meno vertyb\xc4\x97mis arba toje vietoje, kur buvo rastas artefaktas, \xc4\xafkurti lankytin\xc4\x85 viet\xc4\x85. Kuo daugiau turima toki\xc5\xb3 artefakt\xc5\xb3, tuo \xc5\xbeaid\xc4\x97jo civilizacija yra populiaresn\xc4\x97, auga jos turizmas. Tai pat atsirado naujas su turizmu susij\xc4\x99s stebuklas\xc2\xa0\xe2\x80\x93 nacionalinis lankytoj\xc5\xb3 centras.\n_START_SECTION_\nIdeologijos\n_START_PARAGRAPH_\nPasiekus modern\xc5\xb3 am\xc5\xbei\xc5\xb3 arba miestuose pasta\xc4\x8dius 3 gamyklas (factory), \xc5\xbeaid\xc4\x97jas turi pasirinkti vien\xc4\x85 i\xc5\xa1 trij\xc5\xb3 ideologij\xc5\xb3: autokratijos (autocracy), tvarkos (order) arba laisv\xc4\x97s (freedom). Laikui b\xc4\x97gant, u\xc5\xbe sukauptus kult\xc5\xabros ta\xc5\xa1kus galima pl\xc4\x97toti savo ideologij\xc4\x85 ir gauti tam tikr\xc5\xb3 bonus\xc5\xb3. Nuo pasirinktos ideologijos priklausys \xc5\xbeaid\xc4\x97jo civilizacijos santvarka. Pavyzd\xc5\xbeiui, pasirinkus laisv\xc4\x97s ideologij\xc4\x85, \xc5\xbeaid\xc4\x97jo civilizacija bus stipri diplomatijos, autokratij\xc4\x85\xc2\xa0\xe2\x80\x93 karybos, o tvark\xc4\x85\xc2\xa0\xe2\x80\x93 pramon\xc4\x97s srityje.\n_START_SECTION_\nPasaulio kongresas\n_START_PARAGRAPH_\nPasaulio kongresas atsiranda \xc5\xbeaid\xc4\x97jui atrakinus Printing Press technologijos \xc5\xa1ak\xc4\x85 ir atradus visas esan\xc4\x8dias civilizacijas (Pasaulio kongres\xc4\x85 gali \xc4\xafkurti ir AI \xc5\xbeaid\xc4\x97jas). Pasaulio kongreso suva\xc5\xbeiavimai vyksta kas tam tikr\xc4\x85 \xc4\x97jim\xc5\xb3 skai\xc4\x8di\xc5\xb3 (\xc4\x97jim\xc5\xb3 skai\xc4\x8dius ma\xc5\xbe\xc4\x97ja skirtingose erose). Ten sprend\xc5\xbeiami global\xc5\xabs klausimai, kurie daro \xc4\xaftak\xc4\x85 visam \xc5\xbeaidimo pasauliui. Kiekviena tauta turi tam tikr\xc4\x85 kiek\xc4\xaf delegat\xc5\xb3, turin\xc4\x8di\xc5\xb3 po vien\xc4\x85 bals\xc4\x85. Pasaulio kongrese balsuojama, ar \xc4\xafvykdyti tam tikrus pasi\xc5\xablymus, tokius kaip branduolinis nusiginklavimas, pasaulio religija, globali ideologija. Reikia pamin\xc4\x97ti, kad su \xc5\xa1nip\xc5\xb3 pagalba galima daryti \xc4\xaftak\xc4\x85 kit\xc5\xb3 taut\xc5\xb3 apsisprendimui pasaulio kongrese.\n_START_SECTION_\nPrekybos i\xc5\xa1pl\xc4\x97tojimas\n_START_PARAGRAPH_\nNuo \xc5\xa1iol prekyba dar labiau veikia \xc5\xbeaidimo eig\xc4\x85. \xc5\xbdaidime atsiranda karavanai ir krovininiai laivai (karavanai Caravan gaunami atrakinus Animal Husbandary technologijos \xc5\xa1ak\xc4\x85, o krovininiai laivai Cargo Ships gaunami atrakinus Sailing technologijos \xc5\xa1ak\xc4\x85. Tiesa, prie\xc5\xa1 naudojant juos reikia pagaminti). \xc5\xbdaid\xc4\x97jas gali u\xc5\xbegrobti prie\xc5\xa1\xc5\xb3 karavanus ar net izoliuoti miest\xc4\x85. Papildyme atsiranda dar viena naujov\xc4\x97: retos bei i\xc5\xa1 tolim\xc5\xb3 kra\xc5\xa1t\xc5\xb3 atgabentos prek\xc4\x97s yra daug brangesn\xc4\x97s negu tos, kurios yra gausiai paplitusios.'